Súradnice: 48°03′37″S 17°31′03″V﻿ / ﻿48,0604°S 17,5175°V﻿ / 48.0604; 17.5175

Kanál **Tomášov-Lehnice** je kanál v Bratislavskom regióne a v regióne Podunajsko, na území obcí Tomášov, Malinovo a Miloslavov v okrese Senec v Bratislavskom kraji a obcí Štvrtok na Ostrove, Hviezdoslavov, Mierovo, Veľká Paka, Lehnice a Horná Potôň v okrese Dunajská Streda v Trnavskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Ústi do Starého Klátovského kanála. Má dĺžku 21,5 km. Rád toku VI.

Začiatok
--------

Začína sa v 126 m n. m. na rozvetvení kanála Malinovo-Blahová v južnej časti obce Tomášov (vetva smerujúca na severovýchod nesie ďalej názov Malinovo-Blahová a vetva smerujúca na juhozápadozápad nesie názov Tomášov-Lehnice) v poľnohospodárskom extraviláne Tomášova, v poli *Majerský dom*.

Opis toku
---------

*Tomášov-Lehnice* tečie od začiatku juhovýchodným smerom v priamke cez poľnohospodársky extravilán, po veľmi krátkom úseku v 126 m n. m. pretína obecnú hranicu medzi obcou Tomášov a južnou exklávou obce Malinovo, bez zmeny smeru pokračuje územím tejto exklávy obce Malinovo, pod elektrickým vedením veľmi vysokého napätia v 126 m n. m. mení smer na juhozápad, pokračuje v priamke cez poľnohospodársky extravilán, pravým brehom obmýva pole *Priehlbina*, v 126 m n. m. preteká cez obecnú (a zároveň aj okresnú a krajskú) hranicu na územie obce Štvrtok na Ostrove, v západnej časti územia obce podteká cestu zo Štvrtka na Ostrove do obce Most pri Bratislave a hneď mení smer na juhovýchod rovnobežne s touto cestou, preteká cez pole *Horné Kamenisté* a ďalej cez pole *Dolné Kamenisté*, na veľmi krátkom úseku v 125 m n. m. vteká na územie obce Miloslavov, preteká cez pole *Kostolné*, vracia sa späť na územie obce Štvrtok na Ostrove, preteká cez pole *Farské*, podteká cestu zo Štvrtka na Ostrove do obce Hviezdoslavov a hneď opúšťa územie Štvrtka na Ostrove a vteká na územie obce Hviezdoslavov, pokračuje poľnohospodárskym extravilánom, v 125 m n. m. opúšťa územie Hviezdoslavova a vteká na územie obce Mierovo, podteká cestu z Kvetoslavova do obce Hubice, obteká intravilán obce Mierovo po jej severovýchodnej strane, pokračuje juhovýchodným smerom, preteká cez pole *Lúčne polia*, v 123 m n. m. opúšťa poľnohospodársky extravilán obce Mierovo a vteká na územie obce Veľká Paka, preteká cez pole *Veľké pole*, opúšťa poľnohospodársky extravilán obce Veľká Paka a vteká na územie obce Lehnice, podteká cestu z obce Lehnice do obce Veľká Paka a neskôr i cestu z obce Lehnice do obce Blatná na Ostrove, obteká intravilán obce Lehnice, sleduje a nižšie aj podteká cestu z Lehníc do obce Horná Potôň, v 120 m n. m. opúšťa územie obce Lehnice a vteká na územie obce Horná Potôň, na severnom okraji intravilánu mení smer na severovýchod, preteká cez pole *Hanské pasienky*, v katastrálnom území *Benkova Potôň* v 118 m n. m. ústi do Starého Klátovského kanála ako jeho pravostranný prítok.

Kanál *Tomášov-Lehnice* patrí do okresu Senec v Bratislavskom kraji a do okresu Dunajská Streda v Trnavskom kraji. Nachádza sa v geomorfologickom celku Podunajská rovina. Nemá prítoky.

Pôvod názvu
-----------

Názov vodného toku *Tomášov-Lehnice* má pôvod v názve obcí Tomášov a Lehnice. V obci Tomášov sa vodný tok začína a cez obec Lehnice vodný tok svojim dolným tokom preteká. Z toponyma Tomášov a z toponyma Lehnice po pridaní spojovníka bolo utvorené dvojčlenné hydronymum v podobe *Tomášov-Lehnice* ako súčasť veľmi početnej skupiny názvov v slovenskej toponymii, najmä hydronymii umelých vodných kanálov. 

Názov vodného toku bol štandardizovaný v roku 1992 v podobe *Tomášov-Lehnice*.
V priestore slovenskej hydronymie vodných tokov hydronymum *Tomášov-Lehnice* je jedinečným hydronymom (október 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-10-15.
2. ↑  Geografické názvy okresu Bratislava-vidiek A1 Geografické názvoslovné zoznamy OSN - ČSSR. Bratislava: Slovenský úrad geodézie a kartografie, P-212/1982 z 21.10.1982. 69 s. S. 36, 47, 58, 61. 79-907-83 (identifikačný kód tlačoviny z obdobia pred ISBN).
3. ↑  Mária Beláková; Juraj Hladký; Andrej Závodný. *Hydronymia Malého Dunaja*. 1. vyd. Trnava : Trnavská univerzita v Trnave Pedagogická fakulta, 2018. 533 s. ISBN 978-80-568-0167-3. S. 339-340.
4. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-10-15
5. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 141. 079-902-87 NVA (identifikačný kód tlačoviny z obdobia pred ISBN)
6. ↑  Priebeh kanála Tomášov-Lehnice v Základnej báze údajov geografického informačného systému ZB GIS. Dostupné on-line na  [cit. 2022-10-22]
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
8. ↑   Geografické názvy okresu Dunajská Streda A27 Geografické názvoslovné zoznamy OSN - ČSFR. Bratislava: Slovenský úrad geodézie a kartografie, P-386/1992 z 23.9.1992. 70 s. S. 23, 25, 33, 42, 45, 61. Bratislava 1992. ISBN 80-900509-9-9.

| * z
* d
* u
Vodné toky v povodí Malého Dunaja (od Dunaja nad Chotárny kanál) |
| --- |
| 
* Baka
* Baraní kanál
* Biela voda
* Blahovský kanál
* Blatina - Šúrsky kanál
* Blatný kanál
* Bystrý potok
* **Čierna voda**
* Čotfanský kanál
* Diarhan
* Fenešský kanál
* **Gabčíkovo-Topoľníky**
* Gerský kanál
* Hornolúcky kanál
* Jatovský kanál
* Jazerný kanál
* **Klátovské rameno**
* **Klátovský kanál**
* Kračiansky kanál
* Liderský kanál
* Malinovo-Blahová
* Malolúčsky kanál
* Mliečanský kanál
* Pastiersky kanál
* Predlúčny kanál
* Prícestný kanál
* Starý Klátovský kanál
* Suchý potok
* Šuľany-Jurová
* Teplica
* Tomášov-Lehnice
* Trstená-Baka
* Valdberský kanál
* Veľkoblahovský kanál
* Veľkolúčsky kanál
* Viliamov kanál
* Vojka-Kračany
* Vydrí kanál
* Zugovský kanál

 |
| 
Súvisiace šablóny
Vodné toky v povodí Čiernej vody
Vodné toky v povodí Malého Dunaja (2. časť)
Vodné toky v povodí Šúrskeho kanála
 |